**Պրոստագլանդին E2** (**PGE2**), հայտնի որպես **դինոպրոստոն**, բնության մեջ հանդիպող պրոսագլանդին,որը օգտագործվում է որպես դեղորայք։ Որպես դեղամիջոց այն օգտագործվում է ծնունդը խթանելու,հետծննդյան արյունահոսության,հղիության ընդհատման ժամանակ և երեխաների մոտ զարկերակային ծորանը բաց պահելու համար։ Երեխաների մոտ օգտագործվում է սրտի բնածին արատների ժամանակ, մինչև վիրահատության իրականացումը։ Այն կարող է օգտագործվել ներհեշտոցային կամ ներերակային ներարկման ճանապարհով։

Ընդհանուր կողմնակի ազդեցություններից են փսխումը, տենդը, լուծը և արգանդի գերկծկումը։ Երեխաների մոտ կարող է առաջացնել բրադիպնոե և թերճնշում։ Ասթմայով և գլաուկոմայով հիվանդները պետք է զգուշությամբ օգտագործեն, ինչպես նաև նրանք ովքեր նախկինում ունեցել են կեսարյան հատումով ծննդաբերություն։ Պրոստագլանդին E2-ը օքսիտոցինային խմբի պրեպարատներին է պատկանում։ Այն միանում է E2 պրոստագլանդինային ընկալիչների հետ բերելով արգանդի վզիկի բացմանը և թուլացմանը, ինչպես նաև արյունատար անոթների լայնացմանը։

Պրոստագլանդին E2-ը առաջին անգամ սինթեզվել է 1970թ և բժշկական կիրառություն է գտել ԱՄՆ-ում 1977թ։ Այն մտնում է ԱՀԿ-ի հիմնական դեղերի ցանկում, որպես առողջապահության մեջ օգտագործվող ամենաէֆեկտիվ և անվնաս դեղերից մեկը։ Միացյալ թագավորությունում մեկ դեղաչափը արժի 8,5-30 ֆունտ։ ԱՄՆ-ում բուժման կուրսը 200 դոլարից ավել արժի։ Պրոստագլանդին E2-ը երեխաների մոտ ազդում է նույնքան լավ, որքան պրոստագլանդին E1, միայն թե ավելի էժան։

Ֆիզիոլոգիական ազդեցություններ
-----------------------------

Այն կարևոր ազդեցություն ունի ծննդաբերության մեջ (արգանդի վզիկի թուլացում և արգանդի կրճատում), ինչպես նաև խթանում է օստեոբլաստներին, որոնց կողմից ձերբազատմվում են գործոններ, որոնք խթանում են օստեոկլաստների կողմից ոսկրերի ռեսորբցիան։ PGE2-ը այն պրոստագլանդինն է, որը ի վերջո առաջացնում է տենդ։ Այն նաև օգտագործվում է Բոտալյան ծորանը բաց պահելու համար, սակայն PGE1-ը ավելի հաճախ է օգտագործվում։

Սա ուղղակի անոթալայնիչ է, թուլացնում է հարթ մկանները և խոչընդոտում է նորադրենալինի ձերբազատումը սիմպատիկ նյարդային վերջույթներից։ Այն չի արգելակում թրոմբոցիտների ագրեգացիան, ի տարբերություն PGI2-ի։

PGE2-ը ճնշում է T-բջջային ընկալիչների ազդանշանումը և կարող է դեր խաղալ բորբոքման առաջացման գործում։ PGE2-ի վերկարգավորումը թմբկափայտի մատների առաջացման հնարավոր պատճառներից մեկն է։ Բացի այդ, PGE2-ի հետծննդյան սինթեզը նորածինների մոտ հանդիսանում է բաց զարկերակային ծորանի պատճառ։

Կողմնակի ազդեցություններ
------------------------

Ընդհանուր կողմնակի ազդեցություններից են փսխումը, տենդը, լուծը և արգանդի գերկծկումը։ Երեխաների մոտ կարող է առաջացնել բրադիպնոե և թերճնշում։ Ասթմայով և գլաուկոմայով հիվանդները պետք է զգուշությամբ օգտագործեն, ինչպես նաև նրանք ովքեր նախկինում ունեցել են կեսարյան հատումով ծննդաբերություն։

Ազդեցության մեխանիզմ
--------------------

PGE2-ը հանդիսանում է Wnt ազդակային ուղու հզոր ակտիվատոր։ Նա ներգրավված էր հեմոպոետիկ բջիջների զարգացման և վերականգնման առանձնահատկությունները կարգավորելու մեջ cAMP/PKA-ն ակտիվացնելու ճանապարհով։

Պատմություն
-----------

Այն հայտնաբերվել է Բունտինգի, Գրիգլեվսկու, Մոնկադայի և Վեյնի կողմից 1976 թվականին։

Հասարակություն և մշակույթ
-------------------------

Նրա վաճառքային անվանումն է Ցերվիդիլ (ԱՄՆ) և Պրոպեսս (Ֆերինգի դեղագործական կազմակերպության կողմից)։ Պրոստին E2-ը և Գլանդինը հեշտոցային մոմիկներ են, որոնք արգանդի վզիկը նախապատրաստում են ծննդաբերության։

Ծանոթագրություններ
------------------

1. ↑  Prostaglandin E2
2. 1 2 3 4 5 6 7  "Dinoprostone". The American Society of Health-System Pharmacists. Արխիվացված է the original 2017 թ․ հունվարի 16-ին. Retrieved 2017 թ․ հունվարի 8. `{{cite web}}`: Unknown parameter `|deadurl=` ignored (`|url-status=` suggested) (help)
3. 1 2 3 4 5 6 7  Northern Neonatal Network (208). *Neonatal Formulary: Drug Use in Pregnancy and the First Year of Life* (in անգլերեն) (5 ed.). John Wiley & Sons. p. 2010. ISBN 9780470750353. Արխիվացված է the original 2017 թ․ հունվարի 13-ին. `{{cite book}}`: Unknown parameter `|deadurl=` ignored (`|url-status=` suggested) (help)
4. 1 2  *British national formulary : BNF 69* (69 ed.). British Medical Association. 2015. pp. 538–540. ISBN 9780857111562.
5. 1 2 3  Hamilton, Richart (2015). *Tarascon Pocket Pharmacopoeia 2015 Deluxe Lab-Coat Edition*. Jones & Bartlett Learning. p. 361. ISBN 9781284057560.
6. ↑  "WHO Model List of Essential Medicines (19th List)" (PDF). *World Health Organization*. April 2015. Արխիվացված է the original (PDF) 2016 թ․ դեկտեմբերի 13-ին. Retrieved 2016 թ․ դեկտեմբերի 8. `{{cite web}}`: Unknown parameter `|deadurl=` ignored (`|url-status=` suggested) (help)
7. ↑  Ainsworth, Sean B. (2014). *Neonatal Formulary: Drug Use in Pregnancy and the First Year of Life* (in անգլերեն). John Wiley & Sons. p. 436. ISBN 9781118819593. Արխիվացված է the original 2017 թ․ հունվարի 13-ին. `{{cite book}}`: Unknown parameter `|deadurl=` ignored (`|url-status=` suggested) (help)
8. ↑  Wiemer, AJ; Hegde, S; Gumperz, JE; Huttenlocher, A (2011 թ․ հոկտեմբերի 1). "A live imaging cell motility screen identifies prostaglandin E2 as a T cell stop signal antagonist". *Journal of Immunology*. **187** (7): 3663–70. doi:10.4049/jimmunol.1100103. PMC 3178752. PMID 21900181.
9. ↑  Textbook of Pathology 7th Edition © 2015, Harsh Mohan; 978-93-5152-369-7; p. 404
10. ↑  Goessling, Wolfram; North, Trista E.; Loewer, Sabine; Lord, Allegra M.; Lee, Sang; Stoick-Cooper, Cristi L.; Weidinger, Gilbert; Puder, Mark; Daley, George Q. (2009 թ․ մարտի 20). "Genetic interaction of PGE2 and Wnt signaling regulates developmental specification of stem cells and regeneration". *Cell*. **136** (6): 1136–1147. doi:10.1016/j.cell.2009.01.015. ISSN 1097-4172. PMC 2692708. PMID 19303855.